**8. razred 20. 4. 2020**

**🗸**

**Casovni odvisnik**

Pozdravljeni, učenci!

Dobro že znamo ločiti glavni in odvisni stavek, vemo tudi, kako se sprašujemo po odvisnikih.

Danes bomo spoznali časovni odvisnik. Najprej reši naloge na povezavi: <https://eucbeniki.sio.si/slo8/2314/index2.html> ter nalogo 7 v samostojnem delovnem zvezku (str. 117, 118).

Preveri rešitve 7. naloge:

**7. naloga:**

**a-naloga:**

Rajmond Debevec je osvojil zlato medaljo, **še preden je osvojil bronasto**.

Slovenski veslači so začeli osvajati medalje, **še preden smo dobili prvo medaljo v jadranju**.

Slovenski atletinji sta osvojili obe medalji, **preden je Primož Kozmus postal olimpijski zmagovalec**.

Slovenski športniki so osvojili zlato medaljo na vsakih olimpijskih igrah, **odkar je Primož Kozmus**

**osvojil zlato v Pekingu.**

Slovenskim judoistom ni uspelo osvojiti medalje, **dokler ni začela tekmovati Urška Žolnir**.

**b-naloga:**

1. poved: **Kdaj je osvojil?**

2. poved: **Kdaj so začeli osvajati?**

3. poved: **Kdaj sta osvojili?**

4. poved: **Od kdaj so osvojili?**

5. poved: **Do kdaj ni uspelo osvojiti?**

**c-naloga:**

Izvedel/-a sem podatek o **času**/kraju/vršilcu/vzroku dejanja iz glavnega stavka, zato so ti stavki **časovni**/krajevni/osebkovi/vzročni **odvisniki**.

**č-naloga:**

preden, preden, preden, odkar, dokler

**d-naloga: /**

V zvezek prepiši snov o časovnem odvisniku (rumeni okvir).

Čakajo te še naloge za ponavljanje snovi. Reši naloge v samostojnem delovnem zvezku: str. 118 (nal. 8)–str. 121 (nal. 13).

Preveri s pomočjo rešitev (najdeš jih tudi na portalu ucim.te):

**8. naloga:**

*Po smislu, npr.:*

Andraž Vehovar je osvojil drugo mesto, **ko so bile olimpijske igre v Los Angelesu**.

Primož Kozmus je osvojil zlato medaljo na olimpijskih igrah, **preden je osvojil v Londonu bronasto medaljo.**

Potem ko **smo se osamosvojili/je Slovenija postala samostojna država**, smo Slovenci 9 let čakali na novo zlato medaljo.

Odkar **so tekmovali za samostojno Slovenijo,** so slovenski veslači osvojili štiri medalje.

Dokler **slovenskih barv ni zastopal Primož Kozmus**, Slovenci nismo osvojili medalje v atletiki – kraljici športov.

**9. naloga:**

**a-naloga:**

**3** Šport je del mojega življenja, **odkar vem zase.**

**5** Zanimali so me vsi športi, **dokler se nisem »zaljubil« v odbojko.**

**6** Trenirati sem jo začel, **ko sem hodil v peti razred**.

**1** Še vedno z veseljem hodim na naporne treninge, **medtem ko se prijatelji in sošolci zabavajo**

**doma ali na dvorišču.**

**4**  Pogosto se spomnim na olimpijske igre, **kadar obupujem.**

**2** Rad bi se jih udeležil, **ko bom član državne reprezentance.**

**b-naloga:**

* Glavni stavki so v **levem**/desnem stolpcu.
* Iz stavkov v desnem stolpcu izvemo, **kdaj**/kje/kako/zakaj/čemu **se je nekaj dogajalo**.
* Vsi stavki v desnem stolpcu **so**/niso **časovni odvisniki.**

**10. naloga:**

**a-naloga:**

*Po smislu, npr.:*

Ker natančneje pojasnjujejo dogodke iz preteklosti.

**b-naloga:**

Zagotovo pa so jih v mestu Olimpija prirejali, **še preden so leta 776 pr. n. št. prvič zapisali seznam**

**zmagovalcev**.

**Ko so v 6. in 5. stol. pr. n. št. igre dosegle vrhunec**, so trajale pet dni.

**Potem ko je Grčija prišla pod rimsko nadvlado**, so igre postopoma izgubile svoj pomen.

**Ko je** [**krščanstvo**](http://sl.wikipedia.org/wiki/Kr%C5%A1%C4%8Danstvo) **postalo uradna vera v rimskem cesarstvu**, so na olimpijske igre začeli gledati kot na »poganski« obred.

Tisočletje antičnih olimpijskih iger se je tako končalo, **ko je leta 391 n. št. rimski cesar Teodozij uradno prepovedal vsa poganska čaščenja.**

**c-naloga:**

|  |  |  |  |  |
| --- | --- | --- | --- | --- |
| Poved | Dogodek iz glavnega stavka je potekal | | | Izraz, ki izraža časovno razmerje |
| hkrati z dogodkom iz odvisnika | za dogodkom iz odvisnika | pred dogodkom iz odvisnika |
| Zagotovo pa so jih v mestu Olimpija prirejali, še preden so leta 776 pr. n. št. prvič zapisali seznam zmagovalcev. |  |  |  | **preden** |
| Ko so v 6. in 5. stol. pr. n. št. igre dosegle vrhunec, so trajale pet dni. |  |  |  | **ko** |
| Potem ko je Grčija prišla pod rimsko nadvlado, so igre postopoma izgubile svoj pomen. |  |  |  | **potem ko** |
| Ko je [krščanstvo](http://sl.wikipedia.org/wiki/Kr%C5%A1%C4%8Danstvo) postalo uradna vera v rimskem cesarstvu, so na olimpijske igre začeli gledati kot na  »poganski« obred. |  |  |  | **ko** |
| Tisočletje antičnih olimpijskih iger se je tako končalo, ko je leta 391 n. št. rimski cesar Teodozij uradno prepovedal vsa poganska čaščenja. |  |  |  | **ko** |

**11. naloga:**

Vendar olimpijske igre po Teodozijevi prepovedi niso za vedno zamrle. **Potem ko so bili v srednjem veku za gledalce privlačnejši viteški turnirji, je začel v novem veku šport postajati vse bolj priljubljen.** Že v 17. stoletju je tako v Angliji potekal športni festival, ki so ga imenovali po olimpijskih igrah. V stoletjih, ki so sledila, je bilo v Franciji in Grčiji organiziranih še več podobnih dogodkov. **Dokončno se je šport ponovno uveljavil v 19. stoletju, ko so se začele razvijati vedno nove športne panoge**.

**Zamisel o »pravih« olimpijskih igrah je ponovno oživela, ko so sredi 19. stoletja arheologi odkrili ruševine antične Olimpije.** Najbolj si je za to, da bi igre spet začeli prirejati, prizadeval francoski baron Pierre de Coubertin.

**12. naloga:**

**a-naloga:**

**Ko** so leta 1896 v Atenah prvič izvedli olimpijske igre moderne dobe, so te doživele velik uspeh.

**Kadar** igre potekajo, so športni dosežki in pošten športni boj za večino sveta pomembnejši od vsega drugega.

**b-naloga:**

Veznik *kadar* uporabljamo, **kadar govorimo o dejanju, ki se ponavlja.**

Veznik *ko* uporabljamo, **kadar govorimo o nečem, kar se zgodi samo enkrat**.

**c-naloga:**

**Kadar** gre na največje športno tekmovanje, si vedno postavi osebni cilj.

**Ko** se je pri 18 letih iger udeležil prvič, je bil navdušen že nad sodelovanjem.

**Ko** se je iger udeležil drugič, so vsi od njega pričakovali medaljo.

Toda za tako mladega tekmovalca je bila vloga favorita pogosto pretežka, **kadar** je nastopal na res velikih tekmah.

Tako je bilo tudi, **ko** je prvič nastopil v finalu olimpijskih iger.

V naslednjih štirih letih se je naučil ohraniti mirno kri, **kadar** je bilo to najbolj potrebno.

**13. naloga:**

*Po smislu, npr.:*

Olimpijske igre spremljam**, kadar na televiziji prenašajo prenose ekipnih iger.**

Olimpijske igre spremljam, **odkar sem začel trenirati odbojko.**

Olimpijske igre bom spremljal/-a, **dokler me bo šport tako zanimal.**